เดอะบีเทิลส์

เดอะบีเทิลส์ (อังกฤษ: The Beatles) เป็นวงร็อกแอนด์โรลจากเมืองลิเวอร์พูล ประเทศอังกฤษ ในปี 1960 ประกอบด้วยสมาชิก ร้องนำและมือกีตาร์ จอห์น เลนนอน ร้องนำและมือเบสพอล แม็กคาร์ตนีย์ มือกีตาร์ จอร์จ แฮร์ริสัน และมือกลอง ริงโก สตาร์ บีเทิลส์ได้รับการยกย่องอย่างกว้างขวางให้เป็นวงร็อกที่มีอิทธิพลที่สุดแห่งยุคและเป็นหนึ่งในวงที่ประสบความสำเร็จมากที่สุด ในตอนเริ่มต้นแนวดนตรีของพวกเขาจะเป็นแบบสกิฟเฟิลและร็อกแอนด์โรล แต่ในเวลาต่อมาบีเทิลส์ก็ได้สรรค์สร้างแนวเพลงอีกหลากหลาย นับแต่ไปจนถึงไซเคเดลิก บางครั้งก็ผสมแนวดนตรีคลาสสิกหรือเครื่องดนตรีแบบอื่นๆ ด้วยกระแสนิยมของบีเทิลส์อย่างสูง จนถึงกลับเรียกกระแสเหล่านี้ว่า "บีเทิลมาเนีย" (Beatlemania) โดยเฉพาะในช่วงยุค 60 - 70

เดอะบีเทิลส์เริ่มสร้างชื่อเสียงจากเล่นคอนเสิร์ตในคลับที่ลิวเวอร์พูลและฮัมบวร์คในช่วง 3 ปีของ 1960 โดยมีเพลงฮิตที่ประสบความสำเร็จครั้งแรกอย่าง "เลิฟมีดู" (Love Me Do) ในช่วงปลายปี 1962 พวกเขาได้ฉายา "เดอะแฟปโฟร์" (the Fab Four) ในขณะที่กระแสบีเทิลมาเนียก็เริ่มเกิดขึ้นมาและในช่วงก่อนปี 1964 ชื่อเสียงของพวกเขาก็กระจายไปไกลจนถึงตลาดเพลงป๊อปของสหรัฐอเมริกา ในปี 1965 เดอะบีเทิลส์ได้สร้างงานดนตรีที่ได้รับการยกย่องว่าเป็นงานชิ้นเอกของนวัตกรรมดนตรีและอิทธิพลทางดนตรีสมัยใหม่ เช่น Rubber Soul (1965), Revolver (1966), Sgt. Pepper's Lonely Hearts Club Band (1967), The Beatles (หรือที่รู้กันในชื่อ White Album, ปี 1968) และ Abbey Road (1969)

ภายหลังบีเทิลส์ได้แตกลงในปี 1970 สมาชิกที่ยังคงมีชีวิตและใช้ชีวิตที่เหลือกับงานเดี่ยวทางดนตรีอย่างต่อเนื่องคือ พอล แม็กคาร์ตนีย์และริงโก สตาร์ ส่วนเลนนอนได้ถูกยิงในเดือนธันวาคม 1980 และแฮร์ริสันซึ่งเสียชีวิตจากมะเร็งปอดในเดือนพฤศจิกายน ปี 2001

อ้างจากสมาคมอุตสาหกรรมบันทึกเสียงแห่งสหรัฐอเมริกา (RIAA) เดอะบีเทิลส์ได้รับการยืนยันว่าเป็นศิลปินที่มียอดจำหน่ายสูงที่สุดในสหรัฐอเมริกา ด้วยยอดจำหน่ายราว 178 ล้านก็อปปี้ บีเทิลส์ยังมีซิงเกิลฮิตอันดับ 1 บนบิลบอร์ดชาร์ทอังกฤษและทำยอดจำหน่ายซิงเกิลที่สูงสุดตลอดกาล ในปี 2008 เดอะบีเทิลส์ได้รับการจัดอันดับจากนิตยสารบิลบอร์ดให้เป็นวงที่ประสบความสำเร็จสูงสุดตลอดกาล ต่อเนื่องกันในปี 2015 บีเทิลส์ได้รับการบันทึกสถิติซิงเกิลฮิตอันดับ 1 บนบิลบอร์ดฮอต 100 กว่า 20 ซิงเกิล พวกเขาได้รับรางวัลแกรมมีถึง 10 รางวัล รางวัลออสการ์สาขา "คะแนนเพลงดั้งเดิมที่ดีที่สุด" (Best Original Song Score) รางวัลอิวอร์โนเวลโลกว่า 15 รางวัล นิตยสารไทม์ ยังได้ทำการใส่ชื่อพวกเขาในหัวข้อ "100 บุคคลที่มีอิทธิพลแห่งศตวรรษที่ 20" ปัจจุบันเดอะบีเทิลส์ถือเป็น "วงที่มียอดจำหน่ายสูงที่สุดในประวัติศาสตร์" ด้วยยอดจำหน่ายกว่า 600 ล้านก็อปปี้ทั่วโลก พวกเขายังได้ถูกบรรจุเข้าสู่หอเกียรติยศร็อกแอนด์โรล ในปี 1988 ร่วมกับสมาชิกทั้ง 4 คน ซึ่งได้รับต่างหาก จากช่วงปี 1994 ถึง 2015

ในปี 1968 พวกเขาได้ก่อตั้งบริษัทแผ่นเสียงของตนเองโดยใช้ชื่อว่า Apple Records

คำถาม: เดอะบีเทิลส์เป็นวงดนตรีที่มีแนวเพลงประเภทใด
คำตอบ: ร็อกแอนด์โรล

คำถาม: เดอะบีเทิลส์มีต้นกำเนิดมาจากที่ใด
คำตอบ: เมืองลิเวอร์พูล ประเทศอังกฤษ

คำถาม: เดอะบีเทิลส์ก่อตั้งขึ้นในปีใด
คำตอบ: ปี 1960

คำถาม: สมาชิกของเดอะบีเทิลส์คนใดทำหน้าที่ร้องนำและมือกีต้าร์
คำตอบ: จอห์น เลนนอน

คำถาม: สมาชิกของเดอะบีเทิลส์คนใดทำหน้าที่ร้องนำและมือเบส
คำตอบ: พอล แม็กคาร์ตนีย์

คำถาม: สมาชิกของเดอะบีเทิลส์คนใดทำหน้าที่มือกีต้าร์
คำตอบ: จอร์จ แฮร์ริสัน

คำถาม: สมาชิกของเดอะบีเทิลส์คนใดทำหน้าที่มือกลอง
คำตอบ: ริงโก สตาร์

คำถาม: ในตอนเริ่มต้นแนวดนตรีของเดอะบีเทิลส์เป็นแบบใด
คำตอบ: สกิฟเฟิลและร็อกแอนด์โรล

คำถาม: กระแสนิยมอย่างสูงของเดอะบีเทิลส์เรียกว่าอะไร
คำตอบ: "บีเทิลมาเนีย" (Beatlemania)

คำถาม: เพลงที่ประสบความสำเร็จครั้งแรกของเดอะบีเทิลส์ชื่อว่าอะไร
คำตอบ: "เลิฟมีดู" (Love Me Do)

คำถาม: ในช่วงปลายปี 1962 เดอะบีเทิลส์ได้ฉายาว่าอะไร
คำตอบ: "เดอะแฟปโฟร์" (the Fab Four)

คำถาม: จอห์น เลนนอนเสียชีวิตด้วยสาเหตุใด
คำตอบ: ถูกยิงในเดือนธันวาคม 1980

คำถาม: จอร์จ แฮริสันเสียชีวิตด้วยสาเหตุใด
คำตอบ: มะเร็งปอด

คำถาม: ในปี 1968 พวกเขาได้ก่อตั้งบริษัทแผ่นเสียงของตนเองโดยใช้ชื่อว่าอะไร
คำตอบ: Apple Records